Det skriver epn.dk. Byggeriet af 56 luksuriøse ferielejligheder på havnen i Bagenkop på det sydlige Langeland blev brat afbrudt, da den nordjyske byggematador Thorkild Kristensen og store dele af hans familieejede byggeimperium i fjor gik konkurs med en gæld på godt 850 mio. kr. Det lykkedes at få 44 af de projekterede ferieboliger bygget færdig inden kollapset. De 18 blev solgt på normal vis, og nu ryger de resterende 26 ferielejligheder under hammeren på en tvangsauktion ved Retten i Svendborg, skriver Fyns Amts Avis. Byggeprojektet lå i selskabet Thorkild Kristensen Ferieboliger - Bagenkop K/S, som er ét af mange datterselskaber i Thorkild Kristensen-koncernen. I april 2010 måtte den nordjyske matador selv begære selskabet Thorkild Kristensen Group A/S med det tilhørende vidtstrakte net af datterselskaber konkurs.

Referat:
[b]Et storstilet feriehusprojekt er kuldsejlet og sælges til højstbydende på tvangsauktion på grund af Thorkild Kristensen konkurs.
[/b]